wickkiey/tamil-wikipedia-markdown huggingface dataset:
# தீப்சிதா தாரு

**தீப்சிதா தாரு** (Dipsita Dhar பிறப்பு 9 ஆகஸ்ட் 1993) ஓர் இந்திய அரசியல்வாதி மற்றும் மாணவர் ஆர்வலர் ஆவார். இவர் இந்திய மாணவர் கூட்டமைப்பின் அகில இந்திய இணைச் செயலாளராக உள்ளார். 2021 மேற்கு வங்க சட்டமன்றத் தேர்தலுக்கான பாலி தொகுதியில் இருந்து சிபிஐ (எம்) வேட்பாளராக இருந்தார்.  

## ஆரம்பகால வாழ்க்கை மற்றும் கல்வி
தீப்சிதா தாரு ஹவுரா, 9 ஆகஸ்ட் 1993 அன்று பிசூசு தாரு மற்றும் தீபிகா தாக்கூர் சக்கரவர்த்திக்கு மகளாகப் பிறந்தார். தெற்கு கொல்கத்தாவில் உள்ள அசுதோசு கல்லூரியில் புவியியலில் பட்டம் பெற்றார். புது தில்லி ஜவஹர்லால் நேரு பல்கலைக்கழகத்தில் புவியியலில் முதுகலை மற்றும் எம்பில் பட்டம் பெற்றார். இவர் தற்போது ஜவஹர்லால் நேரு பல்கலைக்கழகத்தில் மக்கள் புவியியலில் முனைவர் ஆய்வில் ஈடுபட்டு வருகிறார்.கேரளாவில் தனது களப்பணியை முடித்தார்.  

## அரசியல் வாழ்க்கை

### மாணவர் அரசியல்
தீப்சிதா தாரு மேற்கு வங்கத்தில் உள்ள குழந்தைகள் குழுவான கிசோர் பாகினி மூலம் தனது நிறுவன சமூக செயல்பாட்டு நடவடிக்கைகளைத் தொடங்கினார். பின்னர் இவர் தெற்கு கொல்கத்தாவின் அசுதோசு கல்லூரியில் பயிலும் போது இந்திய மாணவர் கூட்டமைப்பில் (எஸ் எஃப் ஐ) சேர்ந்தார் மற்றும் மாணவர் கூட்டமைப்பின் கல்லூரி பிரிவின் செயல் தலைவராகவும் பின்னர் கொல்கத்தாவின் மாவட்ட குழு உறுப்பினராகவும் ஆனார். இவர் 2013 இல் ஜவஹர்லால் நேரு பல்கலைக்கழகத்தில் சேர்ந்தாரு மற்றும் சமூக அறிவியல் பள்ளிக்கான ஆலோசகராக ஆனார் ரோஹித் வெமுலா இயக்கம் உள்ளிட்ட அரசியல் இயக்கங்களில் பங்கேற்றதற்காக தில்லி காவல் துறையினரின் தாக்குதலை இவர் எதிர்கொண்டார். குடியுரிமை திருத்தச் சட்ட எதிர்ப்பு போராட்டங்களின் போது இவரது தெரு முழக்கங்கள் அரசியல் நோக்கத்துடன் அதிகமான மக்களை இணைக்க உதவியது. சிஏஏ க்கு எதிராக டெல்லியில் ஷாஹீன் பாக் உள்ளிருப்பு போராட்டத்தின் போது, இவர் மேற்கு வங்கத்தின் ஹவுராவின் வோட்பாகன் மற்றும் பில்கானில் போராட்டங்களை ஏற்பாடு செய்வதில் தீவிரமாக இருந்தார். அக்டோபர் 2, 2020 அன்று நடைபெற்ற உலகளாவிய இந்திய முன்னேற்றக் குழுவில் இவர் ஒருவராக இருந்தார். இவர் பரவலாக இந்தியாவின் ஆங்கிலம், இந்தி மற்றும் பெங்காலி காட்சி ஊடகங்களில் அரசியல் விவாதங்களில் கலந்து கொள்கிறார்.  

#### பாலின பிரச்சினைகள்
இவர் வன்முறை மற்றும் பெண்களுக்கு எதிரான துன்புறுத்தல் உட்பட பல பாலின பிரச்சனைகளுக்கு பெண்களின் ஆர்வலராகவும் இருந்தார்.
# தஸ்லிமா அக்தர்


**தசுலிமா அக்தர்** (பிறப்பு 1974) ஒரு வங்காளதேச ஆர்வலரும் மற்றும் புகைப்படக் கலைஞரும் ஆவார். இவர் தாக்கா பல்கலைக்கழகத்தில் பயின்ற பட்டதாரி ஆவார். அத்துடன் பாத்சாலா புகைப்படப் பள்ளியிலும் பயின்றார். இவர் பல ஆர்வலர் அமைப்புகளில் உறுப்பினராக உள்ளார். 2013 ஆம் ஆண்டில் இராணா பிளாசா என்ற பேரும் கட்டிடத்தின் சிதைவை ஆவணப்படுத்தும் போது, ஒரு பெண் மற்றும் ஒரு ஆண் ஒருவர் கையில் ஒருவர் இருந்தவாறு இறந்த புகைப்படத்தை எடுத்தார். இது இச்சம்பவத்தின் அடையாளமாக மாறியது.  

## சுயசரிதை
தஸ்லிமா அக்தர் வங்காளதேசத்தில் உள்ள தாக்காவில் 1974 ஆம் ஆண்டு பிறந்தார். இவர்தாக்கா பல்கலைக்கழகத்தில் பயின்ற பட்டதாரி ஆவார். இவர் அறிவியல் மற்றும் பொது நிர்வாகத்தில் முதுகைலப் பட்டம் பெற்றார். பல்கலைக்கழகத்தில் இருந்தபோது, இவர் வங்கதேச மாணவர் கூட்டமைப்பில் உறுப்பினராக இருந்தார். 2008 ஆம் ஆண்டு வங்காளதேசத்தில் ஏற்பட்ட அரசியல் நெருக்கடியின் போது ஏற்பட்ட அனுபவத்தால் ஓரளவு உந்தப்பட்ட அவர் தனது புகைப்படம் மூலம் சமூக மற்றும் சுற்றுச்சூழல் பிரச்சினைகளின் மீது கவனம் செலுத்த வைக்க முயற்சி மேற்கொண்டு வருகிறார். 2012 ஆம் ஆண்டில் தஸ்ஸ்ரீதொழிற்சாலையில் ஏற்பட்ட தீ விபத்தை ஆவணப்படுத்தியவர்களில் அக்தரும் ஒருவர். வங்காளதேசத்தில் உள்ள பல நகரங்களிலும், இந்தியாவின் நந்திகிராமிலும் அக்தர் வேலை செய்துள்ளார். இந்தப் புகைப்படம், "நித்திய அணைப்பு" "ஆயிரம் கனவுகளுடனான மரணம்", மற்றும் "இறுதி அரவணைப்பு" எனப் பல்வேறு பெயர் சூட்டி அழைக்கப்பட்டது. பரவலான விமர்சனக் கவனத்தையும் மற்றும் பல விருதுகளையும் பெற்றார். மேலும், 1100 பேர் இறந்த சம்பவத்தின் அடையாளமாகவும் ஆனார்.  

## விருதுகள்

- *ஆடைத் தொழிலாளர்களின் வாழ்க்கை மற்றும் போராட்டம் என்ற* ஆவணப்படத்திற்காக ஜூலியா மார்கரெட் கேமரூன் விருதில் ஆவணப்பட புகைப்படத்திற்கான மூன்றாவது பரிசு *,* (2010).
- சீனாவில் நடைபெற்ற 5 வது டாலி சர்வதேச புகைப்படக் கண்காட்சியின் சிறந்த புகைப்படக் கலைஞர் விருது (2013).
# வித்யாபன் சா


**வித்யாபன்** சா (Vidyaben Shah 7 நவம்பர் 1922 - 19 ஜூன் 2020) ஓர் இந்திய சமூக சேவகர் மற்றும் ஆர்வலர் ஆவார், இந்தியாவில் குழந்தைகள், பெண்கள் மற்றும் முதியவர்களுக்காகப் பணியாற்றியதற்காக இவர் பரவலாக அறியப்பட்டார். இவர் ஏற்கனவே துணை குடியரசுத் தலைவராகப் பணியாற்றினார் பெற்றிருந்தபோது, இவர் தனது முதல் அதிகாரப்பூர்வமற்ற புது தில்லி மாநகராட்சி மன்ற தலைவராக 1975 ஆம் ஆண்டில் பிரதமர் இந்திரா காந்தியால் நியமிக்கப்பட்டார். இவர் 1940 களில் இருந்து சமூக நலத்துறையில் பல முன்னணி பதவிகளை வகித்துள்ளார். வித்யாபன் சா தனது 97 வது வயதில் 19 ஜூன் 2020 அன்று டெல்லியில் உள்ள இவரது இல்லத்தில் இறந்தார், இவரது மகன் மிகிர் சா வித்யாபன் சா இறந்த செய்தியை உறுதிப்படுத்தினார்.  

## ஆரம்ப ஆண்டுகள் மற்றும் பின்னணி
விஜயாபன் குசராத்தின் ஜெத்பூரில் பிறந்தார். கல்வியாளர் வரஜ்லால் மேத்தா மற்றும் சாம்பபன் மோதி ஆகியோர் பிறந்த நகரம் ஆகும்.அந்த சமயத்தில் விஜயாபன் ஒரு பள்ளி ஆசிரியராக இருந்தார். பின்னர் இவர் ஆசிரியர் பயிற்சி கல்லூரி இயக்குனராகவும், செளராஷ்டிரா அரசின் பள்ளிக் கல்வி இயக்குநராகவும் பணியாற்றினார். இவரது பெற்றோர் மற்றும் சகோதரர்களால் ஆதரிக்கப்பட்ட வித்யாபன் கல்வியில் சிறந்து விளங்கினார். இளம் வயதில் பல்கலைக்கழக மாணவராக இருந்தபோது மோகன்தாஸ் கே. காந்தியின் வழிகாட்டுதலின் கீழ் வெள்ளையனே வெளியேறு இயக்கத்தில் பங்கேற்றார். ஏற்கனவே ஒரு உயர்நிலைப் பள்ளி மாணவியாக இருந்த இவர் காந்தியத்தால் ஈர்க்கப்பட்டார். 1942 இல் பொருளாதாரத்தில் இளங்கலைப் பட்டம் பெற்ற பிறகு, இவரது பெற்றோர் நகரில் முதுகலை கல்லூரி இல்லாததால், முதுகலை படிக்க வீட்டை விட்டு வெளியேறினார். 1942 முதல், இவர் குழந்தைகள் நலன் மற்றும் பெண்கள் உரிமைகள் துறையில் இந்தியாவின் முன்னணி ஆர்வலர்களில் ஒருவராக இருந்தார். இவர் குழந்தைகள் நலன், கல்வி, பெண்கள் மற்றும் குடும்ப நலன், குடிமை நிர்வாகம், நுண்கலை மற்றும் கலாச்சாரம், மாற்றுத்திறனாளிகள் நலன், மூத்த குடிமக்கள் மற்றும் பல சமூக மற்றும் நிவாரணப் பணிகளுக்காக பணிபுரியும் ஏராளமான நிறுவனங்களுடன் தொடர்புடையவராக இருந்தார். 1992 ஆம் ஆண்டில் இந்திய அரசின் பத்மசிறீ உட்பட இவரது சிறப்பான பணிக்காக இவர் பல விருதுகளைப் பெற்றார்.  

## தொழில்

### குழந்தை நலன்
குழந்தைகளின் பாதுகாப்பு துறையில் ஒரு முன்னோடியாக கருதப்பட்ட இவர் *பால் பவன்* என்பதனை நிறுவுவதற்கு காரணமாக இருந்ததன் மூலம் பரவலாக அரியப்படுகிறார். 1948 ஆம் ஆண்டில், இவர் ராஜ்கோட்டில் உள்ள சிறார் நீதிமன்றங்களுக்கான முதல் கெளரவ நீதித் துறை நடுவராக நியமிக்கப்பட்டார், இவர் 8 ஆண்டுகள் அந்தப் பதவி வகித்தார். 1956 ஆம் ஆண்டில், பண்டிட் நேருவின் அமைச்சரவையில் அமைச்சர்கள் குழுவில் சேர இவரது கணவர் புதுடெல்லிக்கு மாற்றப்பட்டபோது, தில்லியிலும் சமூக செயல்பாடுகளில் ஈடுபட்டார்.இந்த சமயத்தில் தனது கணவரின் உதவியுடன் குழந்தைகளுக்காக பல புதுமையான பட்டறைகளைத் தொடங்கி இவர்களுக்கு மரச்சாமான்கள் மற்றும் பிற கையால் செய்யப்பட்ட பொருட்களைத் தயாரிப்பதற்கான திறன்களை வழங்கினார். ராஜ்கோட் பால் பவனில் ஒரு படகு சங்கத்தினை நடத்திய இவர், ராஜ்கோட்டில் உள்ள பால் பவனில் இருந்து தில்லியில் உள்ள பால் சஹ்யோக் வரை ஒரு படகை கொண்டு வந்தார், அதனுடன் இவர் டெல்லியின் இந்திய நுழைவு வாயில் முதல் படகு சவாரியை ஆரம்பித்தார்.
# ருசிரா குப்தா

**ருசிரா குப்தா** (Ruchira Gupta) ஒரு பத்திரிகையாளர் மற்றும் சமூக செயற்பாட்டாளர் ஆவார். இவர் பெண்களின் உரிமைகள் மற்றும் பாலியல் கடத்தலை ஒழிப்பதற்காக செயல்படும் அரசு சார்பற்ற அமைப்பான *அப்னே ஆப்பின்* நிறுவனர் ஆவார்.  

## பத்திரிகை மற்றும் ஐ.நா
குப்தா ஒரு பத்திரிகையாளராக தனது வாழ்க்கையைத் தொடங்கினார், தந்தி செய்தித்தாள் (கொல்கத்தா, இந்தியா), *தி சண்டே அப்சர்வர்* (கொல்கத்தா, இந்தியா), *பிசினஸ் இந்தியா* பத்திரிகை (டெல்லி, இந்தியா) மற்றும் பிபிசி தெற்காசியா (டெல்லி, இந்தியா) ) ஆகிய பத்திரிகைகளில் பணிபுரிந்த போது, இவர் பெண்களின் உரிமைகள், இந்தியாவின் வடகிழக்கில் ஆயுதப் போராட்டங்கள், சாதி மோதல்கள் மற்றும் சிறுபான்மை பிரச்சினைகள் குறித்து விரிவாக விவரித்தார். பாலியல் கடத்தல் மற்றும் பெண்கள் உரிமை பிரச்சினைகள் தொடர்பாக, பாஸ் ப்ளூ, சிஎன்என், தி டைம்ஸ் ஆஃப் இந்தியா, தி இந்து, தி கார்டியன் போன்றவற்றில் இவர் தொடர்ந்து விரிவாக எழுதி வருகிறார்.  

பின்னர் இவர் ஐக்கிய நாடுகள் சபைக்குச் சென்றார், அங்கு இவர் ஈரான், நேபாளம், தாய்லாந்து, கம்போடியா, லாவோஸ், வியட்நாம், மியான்மர், இந்தோனேசியா, கொசோவோ மற்றும் பிலிப்பைன்ஸ் அரசாங்கங்களுடன் பணியாற்றினார். மனித கடத்தலுக்கு எதிரான தேசிய செயல் திட்டங்கள் மற்றும் சட்டங்களை உருவாக்க இந்த நாடுகளில் சிலவற்றை இவர் ஆதரித்தார். *UNODC* மற்றும் *UNIFEM* ஆல் ஆதரிக்கப்படும் சட்ட அமலாக்க மற்றும் வழக்கறிஞர்களுக்கான கடத்தலை எதிர்த்து இரண்டு கையேடுகளை இவர் எழுதியுள்ளார். குப்தா ஐக்கிய நாடுகளின் சிறுவர் நிதிய நல்லெண்ண தூதுவராக அக்டோபர் 2000 ஆம் ஆண்டில் நியமிக்கப்பட்டார்.  

## சமூக செயற்பாட்டாளராக
தனது ஆவணத் திரைப்படமான *தி செலிங் ஆஃப் இன்னொசெண்ட்ஸை* முடித்த பிறகு, ருச்சிரா அப்னே ஆப் வுமன் உலகளாவிய நிறுவனத்தை நிறுவினார், அங்கு இவர் 2002 முதல் தலைவராக பணியாற்றினார். அப்னே ஆப்பில் தனது பணியின் மூலம், குப்தா குரல் அற்றவர்களின் குரலாக இருந்தார். இந்தக் குழுக்கள் மூலம், பெண்கள் மற்றும் பெண்கள் கல்வி, வாழ்வாதாரப் பயிற்சி, சட்டப் பாதுகாப்பு கிடைப்பதனை உறுதி செய்தது, மேலும் இந்திய சட்டத்தில் மாற்றங்களுக்காக பிரச்சாரம் மேற்கொள்வதனையும் நோக்கமாகக் கொண்டது. சட்ட மாற்றத்திற்காக பிரச்சாரம் செய்ததன் விளைவாக இந்திய வரலாற்றில் முதல் முறையாக கடத்தல் தண்டனைக்குரிய குற்றமாக மாற்றப்பட்டது.  

பீகாரின் அடையாளப்படுத்தப்பட்ட பழங்குடியினரை ஒழுங்குபடுத்துவதில் இவரது பங்களிப்புகள் காரணமாக பீகாரின் ஃபோர்பெஸ்கஞ்சில் இரண்டு சிவப்பு விளக்கு பகுதிகள், 72 விபச்சார விடுதிகளிலிருந்து 15 விபச்சார விடுதிகளாகவும், 17 இல் இருந்து ஒன்றாகவும் மட்டுப்படுத்தப்பட்டன. பெண்கள் தாங்கள் சுரண்டப்படும் இடங்களை கல்வி, வேலை பயிற்சி, கடன் அணுகல் மற்றும் சட்டப் பாதுகாப்பு மூலம் பாதுகாப்பான இடங்களாக மாற்றுவதை குப்தா தொடர்ந்து உறுதி செய்கிறார். கடத்தல்காரர்கள் மீது நடவடிக்கை எடுக்கவும் பாதிக்கப்பட்டவர்களைப் பாதுகாக்கவும் அப்னே ஆப்பில் இருந்து, குப்தா கடத்தலில் இருந்து தப்பியவர்கள் சார்பாக பாட்னா உயர் நீதிமன்றத்தில் மனு செய்தார். 10 மார்ச் 2013 அன்று, கடத்தலுக்கு எதிராக எடுக்கப்பட்ட நடவடிக்கைகள் குறித்து அறிக்கை அளிக்குமாறு பீகார் அரசுக்கு நீதிமன்றத்தால் உத்தரவு வழங்கப்பட்டது.
# தினா பதக்

**தினா பதக்** (Dina Pathak; 4 மார்ச் 1922 - 11 அக்டோபர் 2002) ஓர் இந்திய நடிகை மற்றும் குசராத்தி நாடக இயக்குநர் மற்றும் திரைப்பட நடிகர் ஆவார். இவர் இந்திய பெண்கள் தேசிய கூட்டமைப்பின் (NFIW) ஒரு செயற்பாட்டாளர் மற்றும் தலைவராக இருந்தார்.  

இந்தி மற்றும் குசராத்தி திரைப்படங்கள் மற்றும் நாடக நடிகர்களில் ஒருவரான தினா பதக் ஆறு தசாப்தங்களுக்கு மேலாக 120 திரைப்படங்களில் நடித்தார். பாவை நாட்டுப்புற நாடக பாணியில் இவரது தயாரிப்பான *மேனா குர்ஜாரி*, பல ஆண்டுகளாக வெற்றிகரமாக ஓடியது.  

*கோல் மால்* மற்றும் *குப்சூரத்* ஆகிய இந்திப் படங்களில் நடித்த பாத்திரங்களுக்காக இவர் பரவலாக அறியப்படுகிறார். *கோஷிஷ்*, *உம்ராவ் ஜான்*, *மிர்ச் மசாலா* மற்றும் *மோகன் ஜோஷி ஹசீர் ஹோ* போன்ற படங்களில் இவரது கதாப்பாத்திரங்கள் பரவலாக கவனம் பெற்றது .  

இவருடைய குறிப்பிடத்தக்க குசராத்தி படங்களில் *மோட்டி பா* , மலேலா மற்றும் *பவானி பவை* ஆகியன இருந்தது.*தின்கிளேகர், டால்சு ஹவுசு, விஜன் சேனி மற்றும் கிரீஷ் கர்னாடின் அயவதனா* இது சத்யதேவ் துபேயினால் இயக்கப்பட்டது ஆகிய நாடகங்கள் பரவலாக அறியப்பட்டது.  

## ஆரம்ப கால வாழ்க்கை
தீனா பதக் 4 மார்ச் 1922 அன்று குசராத்தின் அம்ரேலியில் பிறந்தார். இவர் அழகுணர்வு மற்றும் திரைப்படங்களினால் ஈர்க்கப்பட்டார், மற்றும் இளம் வயதில், நாடகங்களில் நடிக்கத் தொடங்கினார் . நடிப்பு வாழ்க்கையில் இவர் விமர்சகர்களின் நேர்மறையான பாராட்டைப் பெற்றார். இவர் மும்பை பல்கலைக்கழகத்தில் (மும்பை) இணைந்த கல்லூரியில் படித்து பட்டம் பெற்றார். ராசிக்லால் பரிக் இவருக்கு நடிப்பில் பயிற்சி அளித்தார், சாந்தி பர்தன் இவருக்கு நடனம் கற்றுக் கொடுத்தார். இவளுடைய மூத்த சகோதரி சாந்தா காந்தி மற்றும் தங்கை தார்லா மேத்தாவுடன் நெருங்கிய தொடர்பை ஏற்படுத்தியது. மும்பையில் இருந்தபோது, அங்குள்ள குசராத்தி நாடகக் கலையினை புத்துயிர் பெறுவதில், கைலாசு பாண்டியா மற்றும் தாமினி மேத்தா போன்ற சக குசராத்தி நடிகர்களுடன் சேர்ந்து ஒரு முக்கியப் பங்காற்றினார்.  

## தொழில் வாழ்க்கை
இவர் 1940 களில் குசராத்தில் தனது நாடகங்களால் பெரும் பரபரப்பை ஏற்படுத்தினார். *மைனா* *குர்ஜாரியில் இவர் கதாநாயகியாக நடிப்பதைக்* காண பார்வையாளர்கள் பரவலாக பெருந்திரளாகக் கூடினர். இது சகோதரி சாந்தா காந்தியுடன் இணைந்து ஜஸ்மா ஒதானில் நடித்தார் பாவை நாடக பாணியில் மிகவும் பரவலாக அறியப்படும் நாடகமாகவும் இது இருந்தது . 1957 ஆம் ஆண்டில், தில்லியில் உள்ள குடியரசுத் தலைவர் இல்லத்தில் அப்போதைய குடியரசுத் தலைவர் முனைவர் ராஜேந்திர பிரசாத் முன்னால் இவர் *மேனா குர்ஜாரி* நாடகம் நிகழ்த்தியயதன் மூலம் இதுவரை இந்த சாதனையை நிகழ்த்திய முதல் மற்றும் ஒரே குசராத்தி நாடகம் எனும் பெருமை பெற்றது.
# நிலோபர் பரகத் பேகம்



**இளவரசி நிலோபர் பரகத் பேகம் சகிபா** ( ;சனவரி 1916 - 12 சூன் 1989), *ஹைதராபாத்தின் கோஹினூர்* எனப் புனைப் பெயர் கொண்ட இவர் உதுமானியப் பேரரசின் இளவரசி ஆவார். இந்தியாவின் கடைசி ஐதராபாத் நிஜாம் மிர் ஒஸ்மான் அலிகானின் இரண்டாவது மகனான மோசம் சாவின் முதல் மனைவி ஆவார்.  

## ஆரம்ப கால வாழ்க்கை
இளவரசி நிலோபர் இஸ்தான்புல்லில் உள்ள காசுதெப் அரண்மனையில் 4 சனவரி 1916 இல் பிறந்தார், அந்த நேரத்தில் இவரது தாயாரின் குடும்பம் உதுமானியப் பேரரசை ஆட்சி செய்து வந்தது. இவரது தந்தை மொரலாசேட் செலாகெதின் அலி பே, மொரலாசேட் மெஹ்மத் அலி பே, அலியே அனாம் ஆகியோரின் மகன் ஆவார். இவரது தாயார் அதிலே சுல்தான், சேசது மெகமது செலகாதுன், தெவிதே சதிகி அனிம் தம்பதியின் மகள் மற்றும் சுல்தான் ஐந்தாம் முரத்தின் பேத்தி ஆவார்.  

திசம்பர் 1918 இல், இரண்டு வயதில், இவர் தன் தந்தையை இழந்தார். மார்ச் 1924 இல் ஏகாதிபத்திய குடும்பத்தின் நாடுகடத்தலில், இவரும் இவருடைய தாயும் பிரான்சில் குடியேறி மத்தியத் தரைக்கடல் நகரமான நீசில் வசித்து வந்தனர்.  

## தொண்டு நிறுவனங்கள்
குழந்தை இல்லாததால் நிலோபரின் தனிப்பட்ட வாழ்க்கை கவலை நிறைந்ததாக இருந்தாலும், பொது வாழ்க்கையில் ஈடுபடுவதன் மூலம் அதனை ஈடுசெய்தார். அந்த நேரத்தில் இவர் உயரடுக்கு பெண்கள் சங்கமான *லேடி ஐதரி சங்கத்தின்* உறுப்பினராக இருந்தார். இவரது குடும்பத்தில் உள்ள மற்ற பெண்களைப் போலல்லாமல் (துருக்கியில் உள்ள இவரது பிறந்த குடும்பம் மற்றும் இந்தியாவில் இவரது திருமணத்தின் மூலமான குடும்பம் ஆகிய இரண்டிற்கும் இது பொருந்தும்) இவர்களின் கண்ணியமும் மரியாதையும் தனது சுய நடவடிக்கைகளில் பாதிப்பினை ஏற்படுத்தா வண்ணம் செயல்பட்டார். அரண்மனையின் ஜெனனாவை விட்டு அடிக்கடி பொது நிகழ்ச்சிகள்,விருந்துகள், இரவு நேரக் கூடலில் கலந்து கொள்வது போன்ற செயல்களில் ஈடுபட்டார். இவர் பல நிகழ்ச்சிகளில் கலந்து கொண்டார், பல நிகழ்வுகளையும் துவக்கி வைத்தார். ஹைதராபாத் அரச குடும்பத்தைச் சேர்ந்த வேறு எந்தப் பெண்ணும் இதுவரை பான விருந்து அல்லது உத்தியோகபூர்வ பொது நிகழ்வுகளில் கலந்து கொண்டது இல்லை. நிலோபர் பெண்களின் முன்னேற்றத்திற்கான ஒரு ஜோதியாகக் கருதப்பட்டார். இவரது அழகு, பொதுப் பணிகளுக்காகப் பத்திரிகைகளில் குறிப்பிடப்பட்டார். மேலும், பத்திரிகைகளின் அட்டைப் பக்கங்களில் இடம்பெற்றார். உலகின் மிக அழகான 10 பெண்களில் ஒருவராக மதிப்பிடப்பட்டார்.  

### நிலோபர் மருத்துவமனை
1949 ஆம் ஆண்டில், இளவரசியின் பணிப்பெண்களில் ஒருவரான ரஃபதுன்னிசா பேகம், மருத்துவ வசதிகள் இல்லாததால் பிரசவத்தின்போது இறந்தார். தனது விருப்பமான பணிப்பெண் இறந்த செய்தியைக் கேட்டு கவலையுற்றார். நிலோபர் தனது மாமனாரிடம் இந்த மருத்துவ வசதிகள் இல்லாததால் ஏற்படும் பிரச்சனைகளைத் தெரியப்படுத்தினார். இதன் விளைவாக, நகரத்தின் *ரெட் ஹில்ஸ்* பகுதியில் பெண்கள் மற்றும் குழந்தைகளுக்கான சிறப்பு மருத்துவமனை கட்டப்பட்டது. மருத்துவமனைக்கு இவரது நினைவாக நிலோபர் மருத்துவமனை என்று பெயரிடப்பட்டது, இவர் புரவலராகப் பெயரிடப்பட்டார். இது ரெட் ஹில்சின் முக்கிய அடையாளமாக உள்ளது.
# ரெகானா பாத்திமா

**ரெகானா பாத்திமா** (Rehana Fathima) சூர்யா காயத்ரி என்றும் அழைக்கப்படும் இவர் கேரளாவைச் சேர்ந்த ஓர் இந்தியப் பெண்கள் உரிமைகள் ஆர்வலர் ஆவார்.  

## ஆரம்பகால வாழ்க்கை மற்றும் கல்வி
ரெகானா பாத்திமா பயரிஜன் சுலைமான் ஒரு பழமைவாத முஸ்லீம் குடும்பத்தில் பிறந்தார். இவர் 12 ஆம் வகுப்பு படிக்கும் போது இவருடைய தந்தை பயரிஜன் சுலைமான் இறந்தார். இவருக்கு ஒரு சகோதரி இருக்கிறார்.  

பாத்திமா இந்திரா காந்தி தேசிய திறந்தநிலைப் பல்கலைக்கழகத்தில் முதல் தரத்துடன் இளங்கலை வணிகம் மற்றும் எம்சிஏ பட்டங்களைப் பெற்றார்..  

## தொழில் வாழ்க்கை
பாத்திமா பிஎஸ்என்எல் உடன் ஒரு தொலைத்தொடர்பு தொழில்நுட்பவியலாளராக மே 2020 வரை பணி செய்தார். பின்னர் கட்டாய ஓய்வு பெற வேண்டிய நிலைமை ஏற்பட்டது.  

பாத்திமா ஒரு பெண் உரிமை ஆர்வலராக மாறுவதற்கு முன்பு வடிவழகியாக இருந்தார். ரெகானா, இவரது கணவர் மனோஜ் கே ஸ்ரீதர் எழுதி இயக்கிய, 'ஈகா' என்ற ஒரு மலையாளத் திரைப்படத்தில் நடித்துள்ளார் எனும் குறிச்சொல்லைக் கொண்டுள்ளன.  

## சமூக செயற்பாடு

### கிஸ் ஆஃப் லவ் எதிர்ப்பு
பாத்திமா மற்றும் இவரது கூட்டாளி திரைப்படத் தயாரிப்பாளர் மனோஜ் கே ஸ்ரீதர் ஆகியோர் 2014 ஆம் ஆண்டு கொச்சியில் நடந்த அறநெறி காவலுக்கு எதிரான முத்தப் போராட்டத்தில் பங்கேற்றனர்.  

### ஓணம் புலி முகமூடி நடனம்
பாத்திமா புலி காளியில் கலந்து கொள்கிறார் (வருடாந்திர ஓணம் புலி முகமூடி நடனம்), திருச்சூரில் ஒரு பிரபலமான நிகழ்வு, இது பொதுவாக அனைத்து ஆண் குழுக்களும் இதற்கு வருகை தருவர்.  

### பாலியல் எதிர்ப்பு
மார்ச் 2018 இல், ஃபாத்திமா ஒரு ஆர்ப்பாட்டத்தில் கலந்து கொண்டார் "கடையில் வைக்கப்பட்டுள்ள தர்பூசணிப் பழங்களைப் போல் சிலர் மார்பகங்களை மறைப்பதில்லை என்று கூறிய பேராசிரியருக்கு எதிர்ப்புத் தெரிவிக்கும் வகையில் தனது மார்ப்பகங்களை தர்பூசணி வைத்து மறைத்தது போன்ற புகைப்படங்களை வெளியிட்டார். *குவிண்ட்டின்* கூற்றுப்படி இந்தப் புகைப்படம் நேர்மறையான மற்றும் எதிர்மறையான கருத்துக்களைப் பெற்றது.  

### சபரிமலை கோவில்
பல நூற்றாண்டுகளாக, கேரளாவில் உள்ள சபரிமலை கோவிலில் வழிபட தடை விதிக்கப்பட்டுள்ளது. சில பக்தர்கள் குடியிருக்கும் தெய்வம் பிரம்மச்சரியத்தை கடைப்பிடிப்பதாகவும், குழந்தைகளை சுமக்கக்கூடிய பெண்கள் இவரை இவரது சபதத்திலிருந்து விலக்கலாம் என்றும் நம்புகின்றனர். ஒரு என்டிடிவி கட்டுரையின் படி, சிலர் மாதவிடாய் பெண்கள் "தூய்மையற்றவர்கள்" என்ற நீண்டகால கலாச்சார நம்பிக்கையில் பெண்களின் நுழைவு மறுப்பு வேரூன்றியதாக உணர்கிறார்கள். இந்திய உச்ச நீதிமன்றம் தடையை நீக்கியது. *குவிண்டின் கூற்றுப்படி* "பெண்கள் ஆண்களை விட எந்த விதத்திலும் தாழ்ந்தவர்கள் இல்லை, தந்தை மரபாட்சியினை மத நம்பிக்கையின் அடிப்படையில் கூறுவதனை ஏற்க முடியாது" என்று நீதிபதி சிஜெஐ மிசுரா கூறினார்.  

*ஸ்க்ரோல்.இன்* படி, அக்டோபர் 2018 இல், கேரளாவில் சபரிமலை கோவிலுக்குள் நுழைய அனைத்து வயது பெண்களையும் அனுமதிக்க உச்சநீதிமன்றம் அனுமதித்த பிறகு மாதவிடாய் வயதில் இரண்டு பெண்கள் நுழைந்ததாகவும் அதில் பாத்திமாவும் ஒருவர் எனத் தெரிவிக்கப்பட்டது.
# தோரோதி கெய்லி



**தோரோதி மேரி கெய்லி** (*Dorothy Mary Cayley*) இலங்கையைச் சேர்ந்த ஒரு நுண்ணுயிரியலாளர் ஆவார். 1927 ஆம் ஆண்டு இவர் துலிப் மலர்களின் நிறம் சிதைவதற்கு காரணம் ஒரு தீநுண்மி என்று கண்டுபிடித்தார்.  

## ஆரம்பகால வாழ்க்கை மற்றும் கல்வி
கெய்லி 1874 ஆம் ஆண்டு இலங்கையில் பிறந்தார், அங்கு இவரது தந்தை சர் ரிச்சர்ட் கெய்லி 14 ஆவது தலைமை நீதிபதியாக இருந்தார் . கெய்லி தனது ஏழு வயதில் இலங்கையிலிருந்து இங்கிலாந்துக்கு வந்து இசுடாம்போர்டு உயர்நிலைப் பள்ளியில் கல்வி பயின்றார் . பல்கலைக்கழக கல்லூரியில் தோட்டக்கலை படிப்பதற்கு முன்பு இலண்டன் பல்கலைக்கழகத்திற்கு சென்றார். கெய்லி குறிப்பாக தாவர நோய் மற்றும் மண்ணில் ஆர்வம் காட்டினார். தோட்டக்கலை கல்வி வாரியத்தின் இறுதித் தேர்வில் நுழைந்தார், இது வாசிப்பில் முதல் வகுப்பு மரியாதையையும் பதக்கத்தையும் இவருக்குப் பெற்றுக் கொடுத்தது. இராயல் தோட்டக்கலை சங்க தேர்வில் முதல் வகுப்பில் தேர்ச்சி பெற்றார். வாசிக்கும் காலத்தில் தாவரவியல் துறையைச் சேர்ந்த தோட்டங்களின் கண்காணிப்பாளராக நியமிக்கப்பட்டார்.  

தோரோதி ஒரு திறமையான ஓவியக் கலைஞராகவும் இருந்தார். ஆய்வுக்காகப் பரிசோதிக்கும் பூஞ்சையை வரைந்து விடுமுறை நாட்களில் வண்ணம் தீட்டினார்.  

## முதல் உலகப் போர்
1914 மற்றும் 1918 ஆம் ஆண்டுகளுக்கு இடையில் தோரோதி இராணுவ குதிரைகள் படுப்பதற்காகவும், விக்கர்சு நிறுவனத்தின் விமான தொழிற்சாலைக்கான கருவிகள் அமைப்பதற்காகவும் சாவர்னேக் காட்டில் உள்ள காட்டுப் புதர்களை வெட்டி போர் முயற்சிக்கு பங்களித்தார். போரின் கடைசி 18 மாதங்களுக்கு உதவி செய்வதற்காக 1916 ஆம் ஆண்டு தனது சிறு மாணவர் பதவியை பணித்துறப்பு செய்தார். இலண்டனில் உள்ள லிசுடர் நோய்த்தடுப்பு மருத்துவ நிறுவனத்திற்கு தசை இறுக்க நோய் பற்றி அறிவுறுத்தி இராயல் இராணுவ மருத்துவ விசாரணைகளுக்கு கெய்லி உதவினார்.  

## ஆராய்ச்சி

சர் ஆல்ஃபிரட் டேனியல் ஆலின் ஆய்வுகள் அடிப்படையில், கெய்லி "துலிப் மலர்களில் நிறச்சிதைவு என்ற நோயை ஆராயத் தொடங்கினார் - துலிப் இதழ்களில் இறகு போன்ற வடிவங்கள் உருவாதலே துலிப் மலர்களில் நிறச்சிதைவு என்ற நோயாகும். இலைக்கிழங்கு வெட்டி ஒட்டும் சோதனைகள் மூலம், துலிப் மலர்களின் நிறச்சிதைவு ஒரு செடியிலிருந்து இன்னொரு செடிக்கு மாற்றப்படுவதை இவர் கண்டுபிடித்தார். இதற்கு காரணமான தொற்று முகவர் ஒரு தீநுண்மியே என்று இவர் முடிவுக்கு வந்தார். 1928 மற்றும் 1932 ஆம் ஆண்டுகளில் வெளியிடப்பட்ட இரண்டு கட்டுரைகளில் கெய்லி தனது கண்டுபிடிப்புகளைப் பற்றி விவரித்தார்.  

## தொழில் மற்றும் சேவை
1919 ஆம் ஆண்டில், கெய்லி இயான் இன்னெசு தோட்டக்கலை நிறுவனத்திற்குத் திரும்பினார், ஆரம்பத்தில் மாணவராகவும் பின்னர் 'பூஞ்சை வல்லுநர்' என்ற பட்டத்துடன் பணியாற்றினார். இவருடைய ஊதியமும் £ 350 அளவுக்கு உயர்ந்தது. 1928 ஆம் ஆண்டுவாக்கில், கெய்லிக்கு துணை இயக்குனரின் பொறுப்பும் வந்தது. 1938 ஆம் ஆண்டு இயான் இன்னசு தோட்டக்கலை நிறுவனத்தில் இருந்து ஓய்வு பெற்றார்.  

1919 ஆம் ஆண்டு மரபியல் சங்கத்தின் நிறுவன உறுப்பினராக இருந்தார் 1939 இல் இவர் பிரித்தானிய பூஞ்சையியல் சங்கத்தின் துணைத் தலைவராக இருந்தார்.
# சந்திரபிரபா சைகியானி


**சந்திரபிரபா சைகியானி** (Chandraprabha Saikiani16 மார்ச் 1901 - 16 மார்ச் 1972) அல்லது **சந்திரபிரவா சைகியானி** பெண்ணிய இயக்கத்தின் முன்னோடியாக கருதப்படும் இவர் ஓர் அசாமிய சுதந்திரப் போராளி, ஆர்வலர், எழுத்தாளர் மற்றும் சமூக சீர்திருத்தவாதி ஆவார். *இவர் அனைத்து அசாம் பிரதேச மகளிர் சமிதியின்* நிறுவனர் ஆவார், இது அஸ்ஸாம் பெண்களின் நலனுக்காக பணியாற்றும் அரசு சாரா நிறுவனம் ஆகும். இந்திய அரசாங்கத்தின் 1972 ஆம் ஆண்டிற்கான நான்காவது மிக உயர்ந்த இந்திய குடிமை விருதான பத்மசிறீ விருது பெற்றார். மூன்று தசாப்தங்களுக்குப் பிறகு, இந்திய அரசாங்கம் 2002 ஆம் ஆண்டில் *சமூக சீர்திருத்தவாதிகள்* என்ற தொடரின் கீழ் சைக்கியானியின் நினைவு முத்திரையை வெளியிட்டது  

1932 ஆம் ஆண்டில் நடைபெற்ற சட்டமறுப்பு இயக்கம் மற்றும் 1920-21 இல் நடைபெற்ற ஒத்துழையாமை இயக்கத்தில் முக்கியப் பங்காற்றினார். சட்டமன்றத் தேர்தலில் போட்டியிட்ட இவர், சுதந்திர இந்தியாவில் அரசியலில் நுழைந்த முதல் பெண் எனும் சாதனை படைத்தார். சைகியானி ஒரு புகழ்பெற்ற கவிஞர் மற்றும் சிறந்த எழுத்தாளர் ஆவார்.  

## ஆரம்ப கால வாழ்க்கை
வடகிழக்கு இந்திய மாநிலமான அசாமில் கம்ரூப் மாவட்டத்தின் டோய்சிங்கரி கிராமத்தில் ரதிராம் மசும்தார் (கிராமத் தலைவர்) மற்றும் கங்கப்ரியா மசும்தார் ஆகியோருக்கு 1901 மார்ச் 16 அன்று "சந்திரப்ரியா மஜும்தார்" (சந்திரப்ரியா தாஸ்) ஆகப் பிறந்தார். இவர் பதினொரு குழந்தைகளில் ஏழாவது குழந்தை ஆவார்..  

இவரது சகோதரி ரஜனிபிரபா சைகியானியுடன் (பின்னர் அசாமின் முதல் பெண் மருத்துவர் ஆனார்), இவர்கள் பல கிலோமீட்டர் தொலைவில் உள்ள ஆண்கள் பள்ளியில் (பெண் பள்ளி இல்லை) கலந்து கொள்ள இடுப்பில் ஆழமான சேற்றினைக் கடந்து சென்று கல்வி கற்றனர். இவர்களின் முயற்சி பள்ளி துணை ஆய்வாளரான நீலகண்ட பாருவாவை ஈர்த்தது, மேலும் நாகாவ் மிஷன் பள்ளிக்கு உதவித்தொகை வழங்கப்பட்டது. நாகாவ் மிஷன் பள்ளியில், கிறிஸ்தவ மதத்திற்கு மாற முன்மொழிந்ததை நிராகரித்த பிறகு இவரை பெண் விடுதியில் தங்க பள்ளி அதிகாரிகள் அனுமதிக்கவில்லை.எனவே அதிகாரிகளுக்கு எதிராகப் போராடினார். பின்னர் இவர் விடுதியி சேர்க்கப்பட்டார்.  

பள்ளிக் கல்விக்குப் பிறகு, உள்ளூர் படிப்பறிவற்ற பெண்களைச் ஒன்று சேர்த்து, பள்ளியில் படித்ததை பள்ளிக்கு அருகிலுள்ள ஒரு தற்காலிகக் கொட்டகையில் மற்றவர்களுக்கு கற்பித்தார். ஒரு ஆசாமிய எழுத்தாளரான தண்டிநாத் கலிதாவுடன் நிச்சயதார்த்தம் செய்துகொண்டாள்.  

## சமூக மற்றும் அரசியல் வாழ்க்கை
சைகியானி ஒரு நகோனில் உள்ள ஆரம்ப பள்ளி ஆசிரியராக தனது வாழ்க்கையைத் தொடங்கினார். பின்னர் தேஜ்பூரில் உள்ள எம் இ பள்ளியில் தலைமை ஆசிரியராக ஆனார் . 1918 ஆம் ஆண்டில், அசோம் சத்ரா சான்மிலனின் தேஸ்பூர் அமர்வில், இவர் ஒரே பெண் பிரதிநிதியாக இருந்தார் மற்றும் அபின் உணவின் தீங்கு விளைவிக்கும் விளைவுகள் குறித்து ஒரு பெரிய கூட்டத்தில் உரையாற்றினார் மற்றும் அதை தடை செய்யக் கோரினார். ஒரு பெரிய கூட்டத்திற்கு முன்னால் ஒரு பெண் பேசிய முதல் நிகழ்வு அதுவாகும்.
# செப் பங்காசு


**செபுனிசா பங்காசு** (*Zebunisa Bangash*) (பிறப்பு மார்ச் 7, 1982) பஞ்சாபின் லாகூரைச் சேர்ந்த ஒரு பாக்கித்தான் பாடகரும் பாடலாசிரியரும் ஆவார். இவரது குடும்பம் முதலில் கைபர் பக்துன்வாவைச் சேர்ந்தது. இவரது தனி வாழ்க்கையைத் தவிர, இவர் தனது உறவினர் அனியா அசுலமுடன் சேர்ந்து "செப் மற்றும் அனியா" இசைக் குழுவின் உறுப்பினராக இருந்தார்.  

## தொழில்
இவர் தனது உறவினர் அனியா அசுலமுடன் சேர்ந்து "செப் மற்றும் அனியா" என்ற பெயரில் ஒரு இசை இரட்டையராக தனது வாழ்க்கையைத் தொடங்கினார். 2008 இல் இவர்கள் "சுப்" என்ற தங்கள் முதல் தொகுப்பை வெளியிட்டனர். 20013 இல், மதராஸ் கஃபே படத்திற்காக செப் ஒரு பாடலை பாடி பாலிவுட்டில் அறிமுகமானார். தனது படிப்புக்காக அனியா கனடா சென்ற பிறகு இவர் தனது தனி வாழ்க்கையை தொடர்ந்தார். *ஹைவே* (2014), *பின் ராய்* (2015), *மான்டோ* (2015), *ஹோ மன் ஜஹான்* (2016), *பிதூர்* (2016), *லாலா பேகம்* (2016), *வெர்னா* (2017), *பர்வாஸ் ஹாய் ஜுனூன்* (2018 ), *பாஜி* *பரே ஹட் லவ்*(2019) மற்றும் *சூப்பர் ஸ்டார்* (2019 ) போன்ற படங்களில் இவர் பாடல்களை பாடினார். 2016ஆம் ஆண்டில் சிறந்த இசை மற்றும் ஹம் விருதுக்கான லக்ஸ் ஸ்டைல் விருதை வென்ற *தியார்-இ-தில்* என்ற தொலைக்காட்சித் தொடரின் தலைப்புப் பாடலை இவர் பாடினார்.  

இவர், *பைமோனா*, *சுப்*, *சால் தியாய்*, *பீபி சனம் ஜானம்*, *டான் டோலே* உட்பட பல பல பாடல்களை *கோக் ஸ்டுடியோவுக்காகப்* பாடியுள்ளார். பின்னர் இவர் *பெப்சி பேட்டில் ஆஃப் தி பேண்ட்* என்ற நிகழ்ச்சியின் இரண்டாவது பருவத்தில் ஒரு பாடலை நிகழ்த்தினார். 2019ஆம் ஆண்டில், இவர் *கோக்ஸ்டுடியோ* 12 இல் காஷ்மீர் வாழ்த்துப் பாடலான "ரோஷே" வை பாடினார்.  

இவர் விருது பெற்ற பாலிவுட் படத்தின் இசையமைப்பாளராக பணியாற்றிய முதல் பாக்கித்தான் கலைஞராவார். லிப்ஸ்டிக் அண்டர் மை புர்கா படத்தின் மூலம் இவர் அறிமுகமானார். பிரகாஷ் ஜா தயாரித்திருந்த இப்படத்தின் இந்தியாவில் இசை வெளியீட்டு நிறுவனமான டி-சீரிஸால் அதன் இசை வெளியிடப்பட்டது. இந்த திரைப்படம் பிலிம் டி பெம்ஸ் விழா, பிரான்ஸ் 2017, கிளாஸ்கோ திரைப்பட விழா 2017, லண்டன் ஆசிய திரைப்பட விருதுகள் 2017, மினியாபோலிஸ் செயின்ட் பால் சர்வதேச விழா 2017, மும்பை திரைப்பட விழா 2016, திரை விருதுகள், இந்தியா 2018 மற்றும் தோக்கியோ சர்வதேச திரைப்பட விழா 2017. உட்பட பல விருதுகளை வென்றது.  

கடந்த சில வருடங்களாக, இவர் பல நூற்றாண்டுகள் பழமையான தெஹ்லி கரானாவின் தலைவரான உஸ்தாத் நசீருதீன் சாமியின் பயிற்சியின் கீழ் இருந்தார். இவர் தற்போது உஸ்தாத் சாமியின் ஆவணப்படப் பதிவில் கிராமி விருது வென்ற தயாரிப்பாளர் இயன் பிரென்னனுடன் கயல் மற்றும் கவ்வாலியின் மூதாதையர் மரபு மற்றும் அஸ்ரத் அமீர் குஸ்ரோவின் காலத்தின் பரம்பரையை ஆராய்கிறார்.  

## சொந்த வாழ்க்கை
இவர் 5 நவம்பர் 2017 இல் திருமணம் செய்து கொண்டார்.
# அசிமா ஆனந்து

**அசிமா ஆனந்து** (*Ashima Anand*) என்பவர்புது தில்லியில் உள்ள வல்லபாய் படேல் மார்பக மருத்துவ நிறுவனத்தில் முதன்மை ஆய்வாளர் மற்றும் முதன்மை அறிவியல் அதிகாரி ஆவார். இவர் சுவாச மருத்துவத்தில் நிபுணத்துவம் பெற்றவர் ஆவார்.  

## வாழ்க்கை
அசிமா ஆனந்து தில்லியில் 1950ஆம் ஆண்டு ஜூலை 27ஆம் நாளன்று பிறந்தார். இவர் தில்லி மற்றும் சிறிநகரில் தனது பள்ளிப்படிப்பை முடித்தார். பின்னர் 1969இல் *மிராண்டா ஹவுஸ்* கல்லூரியில் இளம் அறிவியல் பட்டப்படிப்பை முடித்தார். பின்னர் 1971இல் விலங்கியல் துறையில் முது அறிவியல் பட்டம் பெற்றார். 1978ஆம் ஆண்டில் டெல்லி பல்கலைக்கழகத்தின் வல்லபாய் பட்டேல் மார்பக மருத்துவ நிறுவனத்தில் முனைவர் பட்டப்படிப்பினை முடித்தார். பின்னர் ஆக்சுபோர்டு பல்கலைக்கழகம், ஜான்ஸ் ஹாப்கின்ஸ் பல்கலைக்கழகம், மேக்ஸ்-பிளாங்க் சிஸ்டம்ஃபிசியோலாஜி நிறுவனம், டார்ட்மண்ட், ஆத்திரேலிய நரம்பியல் அறிவியல் ஆய்வு நிறுவனம், சிட்னி மற்றும் சிராசு மருத்துவப் பள்ளி, ஈரான் ஆகிய நிறுவனங்களில் கூட்டு முயற்சியுடன் ஆய்வு மேற்கொண்டுள்ளார்.  

## வேலை
ஆனந்து உடற்செயலியல் துறையில் பணியாற்றி வருகிறார். உடலியல் இவர் இருதய-சுற்றோட்ட தொகுதி செயற்பாட்டுக் கட்டுப்பாட்டு அமைப்பில் முழு கவனம் செலுத்தி ஆய்வு மேற்கொண்டு வருகின்றார். நரம்பியல் பாதைகளை அல்லது வழிமுறைகள் அடிப்படையிலான இருதய சுவாச நோயால் பாதிக்கப்பட்ட நோயாளிகளின் கடுமையான மூச்சுத் திணறலைப் போக்கும் ஆய்வுகளை மேற்கொண்டு வருகிறார்.  

## விருதுகள்
ஆனந்து 1982இல் இந்தியத் தேசிய அறிவியல் கழக இளம் விஞ்ஞானி விருதினையும், 2004ஆம் ஆண்டு ஜே. எல். நேரு பிறந்த நாள் நூற்றாண்டு சொற்பொழிவு விருதினையும், இந்திய மருத்துவ ஆராய்ச்சி சபையின் விருதினையும் பெற்றுள்ளார்.
# அன்விதா அப்பி


**பேராசிரியர் அன்விதா அப்பி** (*Anvita Abbi;* பிறப்பு 9 சனவரி 1949) ஓர் இந்திய மொழியியலாளரும் சிறுபான்மை மொழிகளின் அறிஞரும் ஆவார். இவர் தெற்கு ஆசியாவின் பழங்குடி மொழிகள் மற்றும் பிற சிறுபான்மை மொழிகள் பற்றிய ஆய்வுகளுக்கு பெயர் பெற்றவர். மொழியியல் துறையில் இவர் ஆற்றிய பங்களிப்பிற்காக, இந்திய அரசு 2013 ஆம் ஆண்டில், நான்காவது மிக உயர்ந்த குடிமகன் விருதான பத்மசிறீ விருது வழங்கி கௌரவித்தது.  

## சுயசரிதை
அன்விதா அப்பி 9 சனவரி 1949, அன்று தாஜ் மகால் அமைந்துள்ள நிலத்தில் ஆக்ராவில், பல இந்தி எழுத்தாளர்களை உருவாக்கிய ஓர் குடும்பத்தில் பிறந்தார். உள்ளூர் நிறுவனங்களில் பள்ளிப்படிப்புக்குப் பிறகு, அன்விதா 1968 இல் தில்லி பல்கலைக்கழகத்தில் பொருளாதாரத்தில் பட்டம் பெற்றார். முனைவர் பட்ட ஆய்வுகளுக்கு பொது மொழியியல் மற்றும் தெற்காசிய மொழியியலில் சிறுபான்மை மொழிகள் ஆகியவற்றைப் பற்றி இருந்தது. அப்பி புது தில்லியில், ஜவகர்லால் நேரு பல்கலைக்கழகத்தின் தட்சிணாபுரம் வளாகத்தில் வசிக்கிறார். இந்தியாவின் ஆறாவது மொழி குடும்பம் என்ற கருத்தை ஊக்குவித்த ஜராவா மற்றும் ஆகிய இரண்டு பெரிய அந்தமானிய மொழிகளின் தனித்துவமான பண்புகளை அடையாளம் காண 2003-2004இல் இவரது ஆய்வுகள் உதவின. பிற அறிஞர்களின் [[அந்தமானியப் பழங்குடிகள் பற்றிய ஆய்வுகள் அப்பியின் இரண்டு தனித்துவமான ஒருமைப் பண்புக் குழுக்களை கண்டறிவதன் மூலம் அப்பி கண்டுபிடிப்புகளை உறுதிப்படுத்தியதாகக் கூறப்படுகிறது. அதாவது 31 மற்றும் எம் 32. ஐக்கிய நாடுகள் கல்வி, அறிவியல், பண்பாட்டு நிறுவனம் (2002 முதல்) மற்றும் சாகித்திய அகாதமி போன்ற நிறுவனங்களுக்கு ஆலோசகராக பணியாற்றியுள்ளார். இவர் திராவிட மொழியியல் சங்கத்தின் இந்திய மொழியியல் சங்கத்தின் வாழ்நாள் உறுப்பினராகவும், இந்திய மொழியியல் (1991-95) மற்றும் சர்வதேச திராவிட மொழியியல் இதழ் (1992-96) ஆகிய இரண்டு இதழ்களின் ஆசிரியர் குழுவிலும் அமர்ந்திருக்கிறார்.  

அன்விதா அப்பி, அமெரிக்காவின் மொழியியல் சங்கம் கனடாவில் பதிவுசெய்யப்பட்ட இலாப நோக்கற்ற சமூகமான டெர்ராலிங்குவாவின் கௌரவ வாழ்நாள் உறுப்பினர், யுனெஸ்கோவின் ஆலோசனை குழுவிலும் உள்ளார். இவர் 1998-2008 இல் டெர்ராலிங்குவாவின் இயக்குநர் குழு உறுப்பினராகவும் பணியாற்றியுள்ளார்.
# சாக்கடல் சுருள் ஏடுகள்


மேற்கில் உள்ள மேற்குக் கரை உள்ள கும்ரான் குகைகள்]]  

**சாக்கடல் சுருள் ஏடுகள்** என்பது சுமார் 1,000 ஆவணங்கள் கொண்டது. அவற்றில் எபிரேய மொழி விவிலியமும் அடங்கும். இச்சுருள் ஏடுகள் 1947 மற்றும் 1979 -ஆண்டுகளுக்கு இடைப்பட்ட காலத்தில் சாக்கடலின் மேற்கில் அமைந்த மேற்குக் கரையில் உள்ள 11 குகைப் பகுதிகளில் கண்டுபிடிக்கப்பட்டது. இச்சுருள் ஏடுகளின் காலம் கிபி முதல் நூற்றாண்டு என கணிக்கப்பட்டுள்ளது.சாக்கடல் சுருள்கள், பெரும்பான்மையாக எபிரேயம்; அரமேயம், பண்டைய கிரேக்க மொழி மற்றும் நபாத்திய அரமேய மொழிகளில், பாபிரஸ், விலங்குத் தோல்கள், வெண்கலத் தகடுகளில் எழுதப்பட்டிருந்தது.
# அனுஷ்கா ரவிசங்கர்



**அனுஷ்கா ரவிசங்கர்** (*Anushka Ravishankar*) ஓர் இந்திய எழுத்தாளர் ஆவார். இவர் குழந்தைகள் புத்தகங்களை எழுதியவரும், டக்பில் புக்ஸ் என்ற பதிப்பகத்தின் இணை நிறுவனரும் ஆவார்.  
## சுயசரிதை
அனுஷ்கா ரவிசங்கர் மகாராட்டிர மாநிலத்தின் நாசிக்கில் பிறந்தார். 1981இல் புனேவின் பெர்குசன் கல்லூரியில் கணிதத்தில் பட்டம் பெற்றார். கல்லூரியில் இருந்தபோது, லூயிஸ் கரோல், எட்வர்ட் லியர் மற்றும் எட்வர்ட் கோரே ஆகியோரின் படைப்புகளால் இவர் ஈர்க்கப்பட்டார். செய்பணி ஆய்வியலில் தனது முதுகலை பட்டப்படிப்பை முடித்த பிறகு, இவர் நாசிக்கில் ஒரு தகவல் தொழில்நுட்ப<nowiki/>நிறுவனத்தில் சிறிது காலம் பணியாற்றினார். தனது மகள் பிறந்த பிறகு முழு நேர எழுத்தாளரானார்.  

## குழந்தைகள் இலக்கியம்
அனுஷ்கா ரவிசங்கர் தனது முதல் சில கதைகளை இந்தியாவில் வரைகலைத் தொடர் நூல்களை வெளியிடும் நிறுவனமான அமர் சித்திரக் கதை வெளியிட்ட வரைகலை புத்தகமான 'டிங்கிளு'க்கு அனுப்பினார். இந்த இரண்டு கதைகள் பத்திரிகை ஏற்பாடு செய்த போட்டியில் வென்றபோது, 'டிங்கிளி'ன் வெளியீட்டாளர் இவருக்கு ஒரு வேலையை வழங்கினார். தனது இளம் வயது மகளைப் பராமரிப்பதற்காக வீட்டில் தங்கியிருந்ததால் டிங்களுக்கு மட்டுமே எழுத முடிந்தது. 1996 இல் இவரது குடும்பம் சென்னைக்கு சென்றபோது, நகரத்தில் உள்ள குழந்தைகள் வெளியீட்டு நிறுவனமான தாரா புக்ஸ் நிறுவனத்தில் ஆசிரியராக நியமிக்கப்பட்டார். அங்கு இவர் *டைகர் ஆன் எ ட்ரீ* என்ற புத்தகத்தை எழுதினார். இது சப்பானிய, கொரிய மற்றும் பிரெஞ்சு மொழிகளில் மொழிபெயர்க்கப்பட்ட முட்டாள்தனமான வசனங்களின் புத்தகம். இந்த புத்தகம் இந்தியாவில் சுமார் 2500 பிரதிகள் மட்டுமே விற்ற நிலையில், அமெரிக்காவில் 10000 பிரதிகளும், பிரான்சில் 7000 க்கும் மேற்பட்ட பிரதிகளும் விற்றது.  

இவர் 2012 இல் சயோனி பாசுவுடன் *டக்பில் பப்ளிஷிங் ஹவுஸ்* என்ற பதிப்பகத்தை நிறுவினார். 2019இல் பெங்குயின் ரேண்டம் ஹவுஸ் இந்தியா இவரது நிறுவனத்தின் அனைத்து புத்தக வெளியீட்டு சொத்துக்களையும் வாங்கியது.  

இவர் சில சமயங்களில் இந்தியாவின்சியூஸ் (ஒரு அமெரிக்க குழந்தைகள் எழுத்தாளர்) என்று அழைக்கப்படுகிறார்.  

## எழுத்து நடை
அனுஷ்கா ரவிசங்கர் பட புத்தகங்கள் மற்றும் அத்தியாயப் புத்தகங்கள் இரண்டையும் எழுதும் அதே வேளையில், குழந்தைகளுக்கான முட்டாள்தனமான வசனங்களை எழுதுவதிலும் தனது சிறப்பை வெளிபடுத்துகிறார்: "என்னுடைய பணியில் சில முட்டாள்தனமான கூறுகள் இருந்தாலும், அது எப்போதும் சுத்த முட்டாள்தனம் அல்ல. அது 'உணர்வுபூர்வமானது', ஆனால் வசனம் மிகவும் அர்த்தமற்றது. நான் ஒலியை அதிகம் நம்பியிருக்கிறேன். சில நேரங்களில் ஒலி உங்களை அர்த்தத்திலிருந்து விலக்குகிறது. பிறகு, என்னுடைய சில புத்தகங்கள் உண்மையில் முட்டாள்தனமானவை. "மன்னிக்கவும், இது இந்தியாவா?" என்பது கரோலியன் அர்த்தத்தில் முட்டாள்தனம்".  
*கேட்ச் தட் குரக்கோடைல்*!, *எலிபென்ட்ஸ் நெவர் பர்கெட்* மற்றும் *புலி ஆன் அ ட்ரீ*, போன்ற இவருடைய சில புத்தகங்கள் நிஜ வாழ்க்கை நிகழ்வுகளால் ஈர்க்கப்பட்டது.  

இவர் தனது வசனங்களை சில சமயங்களில், எடுத்துக்காட்டுகள் முடிந்தபின் மீண்டும் எழுதத் தெரிந்தவர். இவர் தென்னாப்பிரிக்கா, சுவிட்சர்லாந்து, இத்தாலி மற்றும் இந்தியாவின் கலைஞர்களுடன் இணைந்து பணியாற்றுகிறார். இவருடைய சில புத்தகங்கள் இந்திய சுவை கொண்டவை என்றாலும், பெரும்பாலானவை கலாச்சாரத்திற்கு அப்பாற்பட்டவை.
# அம்பிகா தேவி (கைவினைக் கலைஞர்)

**அம்பிகா தேவி** (*Ambika devi*) ஒரு இந்தியக் கைவினைக் கலைஞராவார். இவர் மதுபானிக் கலை பாரம்பரியத்தில் பணியாற்றுகிறார். இவர் 2009 ஆம் ஆண்டில், கலைக்கான இவரது பங்களிப்புகளுக்காக தேசிய கைவினைப் பொருட்கள் விருது பெற்றார்.  

## வாழ்க்கை

அம்பிகா தேவி , பீகார், மதுபனி மாவட்டத்தில் உள்ள ராசித்பூர் கிராமத்தில் பிறந்தார். விவசாயத்தால் வளர்ந்த ஒரு குடும்பத்தில் திருமணம் செய்து கொண்டார். பண்ணையில் வேலை முடிந்ததும் ஆரம்பத்தில் இரவில் தான் ஓவியம் வரைவதாகவும், பின்னர் இவரும் இவரது கணவரும் டெல்லிக்கு சென்றபோது ஓவியம் வரைவதை ஒரு தொழிலாக மாற்றியதாகவும் கூறினார். இவரது தாயார் லீலா தேவி மற்றும் அவரது சகோதரி இருவரும் விருது பெற்ற மதுபனிக் கலைஞர்கள் ஆவர்.  இவருடைய ஆரம்ப ஓவியங்கள் பாரம்பரிய வடிவத்தில் இருந்தன, இவரது வீட்டின் சுவர்கள் மற்றும் தளங்களில், தூள் அரிசியால் செய்யப்பட்ட வெள்ளை வண்ணப்பூச்சுடன் செய்யப்பட்டது.  தேவி தனது சொந்த கலைக்கு மேலதிகமாக, மாணவர்களுக்கு மதுபானி நுட்பங்களையும் கலைகளையும் கற்பிக்கிறார், இந்திய அரசாங்கத்திற்கான பட்டறைகளை நடத்துகிறார்.  இவரது படைப்புகள் 2014 ஆம் ஆண்டில் நான்டாங் இன்டர்நேஷனல் சமகால கைவினை பினாலேயிலும் காட்சிக்கு வைக்கப்பட்டன.  இவருக்கு 2021 ஆம் ஆண்டில், தெலுங்கானாவின் கைவினைப்பொருட்கள் கவுன்சிலால் கைவினைப் பொருட்களில் சிறந்து விளங்கியதற்காக சன்மான் விருது வழங்கப்பட்டது .
# அய்மாபதி சென்


**அய்மாபதி சென்** (*Haimabati Sen*) இந்தியாவைச் சேர்ந்த ஓரு மருத்துவர் ஆவார். அய்மாபதி கோசு என்ற இயற்பெயருடன் இவர் பிறந்தார்.  

19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் பெண்களின் வாழ்வில் வெளிச்சம் போட்ட அய்மாபதி சென் நினைவுகள் என்ற சுயசரிதை நூல் மதிப்புமிக்கதாகும். ஓர் அசாதாரண பெண்ணின் நினைவுக் குறிப்பு என்ற இந்நூலில், 19 ஆம் நூற்றாண்டு கிராமப்புற கிழக்கு வங்காளத்தில் 10 வயதில் குழந்தை விதவையாக இருந்து இறுதியாக மருத்துவராகும் வரை அளவிடமுடியாத நீண்ட பயணத்தின் நுணுக்கங்கள், திருப்பங்கள் ஆகியவற்றை விளக்குகிறது. இது குடும்பத்தினுள் உள்ள சிக்கலான மற்றும் முரண்பாடான உறவுகள், பாலின அடக்குமுறைகளின் பல்வேறு வடிவங்கள், சமூகத்தில் ஆணாதிக்க போக்குகளுக்கு எதிரான பேச்சுவார்த்தைகள் மற்றும் போராட்டங்கள் மற்றும் பேச்சுவார்த்தை வடிவங்களில் உள்ள முரண்பாடுகள் மற்றும் சமரசங்களை வெளிப்படுத்துகிறது.  

மருத்துவம் மற்றும் காலனித்துவ சமுதாயத்திற்கு இடையேயான இடைமுகத்தை பாலினத்தின் மூலம் இவரது புத்தகம் பகுப்பாய்வு செய்கிறது. இதுவரை பயன்படுத்தப்படாத முதன்மை ஆதாரங்களின் அடிப்படையில், பத்தொன்பதாம் நூற்றாண்டின் தொடக்கத்தில் இருந்து வங்காளத்தில் மருத்துவமனை மருத்துவத்தின் வளர்ச்சியானது, பெண் நோயாளிகளுக்கு மேற்கத்திய சுகாதார சேவையை வழங்குவதற்கு சிறியதாக இருந்தாலும் - ஒரு இடத்தை உருவாக்கியது. காலனித்துவ அமைப்பைப் போலல்லாமல், மருத்துவமனை மருத்துவம் வருவதற்கு முன்பு பெண்கள் பெரும்பாலும் உள்நாட்டு சிகிச்சையின் பெண் பயிற்சியாளர்களால் சிகிச்சையளிக்கப்பட்டனர். இந்தப் புத்தகம் பெண்களுக்கான மருத்துவக் கல்வியின் வளர்ச்சியின் தொடர்புகள் மற்றும் இந்தியச் சீர்திருத்தவாதிகள் மற்றும் இந்த செயல்பாட்டில் பிரித்தானிய நிர்வாகிகளின் பங்கு ஆகியவற்றை ஆராய்கிறது. கையெழுத்துப் பிரதியில் இன பாகுபாடு, இனப்பெருக்க சுகாதார நடைமுறைகள், பாலியல் சுகாதாரம், பஞ்சம் மற்றும் இறப்பு மற்றும் மேற்கத்திய மருத்துவம் மற்றும் சுகாதாரப் பாதுகாப்பை பிரபலப்படுத்துவதில் பெண்கள் முகவர் மற்றும் பிற அமைப்புகளின் பங்கு உள்ளிட்ட பல முக்கியமான கேள்விகளைக் கையாள்கிறது. பத்தொன்பதாம் மற்றும் இருபதாம் நூற்றாண்டில் காலனித்துவம், பாலினம் மற்றும் மருத்துவத்தின் அரசியல் பற்றிய நமது புரிதலை ஒரு புதுமையான வழியில் வளப்படுத்துகிறது.  

## ஆரம்ப கால வாழ்க்கை
தற்போது வங்காள தேசத்தில் உள்ள கிழக்கு வங்காள மாகாணத்தின் குல்னா மாவட்டத்தில் அய்மாபதி கோசு என்ற இயற்பெயருடன் இவர் பிறந்தார். இவரது தந்தையார் சமீன்தார் , குலின் கயசுதா சாதியைச் சேர்ந்த பணக்கார உறுப்பினர் ஆவார். மிக இளம் விதவையாக, இவர் பனாரசில் ஆசிரியராகப் பயிற்சி பெற்றார். தனது இரண்டாவது திருமணத்திற்கு பிறகு, இவர் கல்கத்தாவில் உள்ள காம்ப்பெல் மருத்துவக் கல்லூரியில் படித்தார். 1894 ஆம் ஆண்டு தனது வகுப்பில் முதலிடம் பெற்று தேர்ச்சியடைந்தார்.  

ஊக்ளியில் உள்ள லேடி டஃபெரின் மகளிர் மருத்துவமனையில் 1894 முதல் 1910 ஆம் ஆண்டு வரை சென் பணி புரிந்தார். சின்சுராவில் ஒரு தனியார் பயிற்சியையும் பெற்றுக் கொண்டிருந்தார், 1930 ஆம் ஆண்டுகளின் முற்பகுதியில் இவர் இறக்கும் வரை. 1920 ஆம் ஆண்ட்டின் ஒரு "மதிப்புமிக்க" நினைவு நாட் குறிப்பை எழுதினார். தனது சொந்தப் போராட்டங்களையும் மற்றும் அனைத்து இளம் பெண்களுக்கும் இவரது கவலையையும் இதில் விவரித்தார்: "ஒரு பெண்ணாக இருப்பதால் நான் இதையெல்லாம் அனுபவிக்க வேண்டுமா? ஒரு மனிதனுக்கு இவ்வளவு துன்பத்தை யாராவது கொடுத்திருப்பாரா? நான் யாருடைய மனைவி அல்லது யாருடைய மகள் என்று அவர்கள் ஏன் கவலைப்படுகிறார்கள்? " ஆம் ஆண்டு தனது அறுபதுகளில் இறந்தார்.
# செங்காண்டிப்பட்டி


**செங்காண்டிப்பட்டி** (*Sengandipatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கோட்டப்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 89 கிலோமீட்டர் தொலைவிலும், அரூரில் இருந்து 35 கிலோமீட்டர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 60 குடும்பங்களும் 203 மக்களும் வசிக்கின்றனர். இதில் 105 ஆண்களும் 98 பெண்களும் அடங்குவர்.  

## மேற்கோள்
# மிருணாளினி தேவி புவார்

**மிருணாளினி தேவி புவார்** (**Mrunalini Devi Puar**) இந்தியாவைச் சேர்ந்த ஒரு கல்வியாளர் ஆவார். 35,000 எண்ணிக்கைக்கும் மேற்பட்ட மாணவர்களைக் கொண்ட அங்கீகரிக்கப்பட்ட ஓர் இந்திய பல்கலைக்கழகத்தின் முதல் பெண் வேந்தர் என்ற சிறப்புக்கு உரியவர் ஆவார்.  

குசராத்தில் பரோடா பல்கலைக்கழகத்தில் மட்டுமே மாநிலத்தின் ஆளுநர் பல்கலைக்கழக வேந்தராக இல்லாமல் முன்னாள் அரச குடும்பத்தைச் சேர்ந்தவர் ஒருவர் பல்கலைக்கழக வேந்தராக இருக்கிறார்.  

## வாழ்க்கைக் குறிப்பு
பிரித்தானிய இராச்சியத்தின் ஆட்சிக் காலத்தில் இருந்த தார் மாநிலத்தில் புவார் ஒரு கல்வியாளராகவும் மகாரணியாகவும் இருந்தார். பரோடா மாநிலத்தின் முன்னாள் ஆளும் குலமான கெய்க்வாட் வம்சத்தின் உறுப்பினராகவும், முன்னாள் மராட்டிய சமசுதான மாநிலங்களான தார் மாநில புவார் வம்சத்தின் உறுப்பினராகவும் இருந்தார். தார் மாநிலத்தின் நான்காம் மகாராசாவான ஆனந்த் ராவ் புவாரை மணந்து கொண்டார். பரோடாவின் மகாராசா சாயாசிராவ் பல்கலைக்கழகத்தின் வேந்தராக இருந்தார். 1988 ஆம் ஆண்டு பரோடா மகாராசாவாக இருந்த இவரது சகோதரர் பத்தேசிங்கிராவ் கேக்வாது, இறந்த பிறகு மிருணாளினி தேவி வேந்தராக பதவிக்கு வந்தார்.  

பயிற்சி மூலம் ஓர் உணவியல் நிபுணராக புவார் மகாராஜா சயாசிராவ் பல்கலைக்கழகத்தின் ஆசிரியராகப் பணியாற்றினார். அமெரிக்காவில் அயோவா மாநில அறிவியல் மற்றும் தொழில்நுட்ப பல்கலைக்கழகத்தில் உணவு மற்றும் ஊட்டச்சத்து பாடத்தில் முதுநிலை பட்டம் பெற்றார்.  

பின்னர் இவர் முனைவர் பட்டத்தை முடிப்பதற்காக இந்தியாவின் வதோதராவுக்குத் திரும்பினார். பரோடாவின் மகாராசா சாயாசிராவ் பல்கலைக்கழகத்தில் உணவு மற்றும் ஊட்டச்சத்தில் முனைவர் பட்டம் பெற்றார்.
# டிக்கிலோனா


**டிக்கிலோனா** (*Dikkiloona*) என்பது 2021 ஆம் ஆண்டு வெளிவந்த இந்தியத் தமிழ் மொழி அறிவியல் புனைகதை காதல் நகைச்சுவைத் திரைப்படம் கார்த்திக் யோகி எழுதி இயக்கியதாகும். இந்த படத்தில் சந்தானம், அனகா மற்றும் ஷிரின் காஞ்ச்வாலா நடிக்கிறார்கள், யோகி பாபு, ஹர்பஜன் சிங், ராஜேந்திரன் மற்றும் ஆனந்தராஜ் ஆகியோர் துணை வேடங்களில் நடித்துள்ளனர். இந்த படத்திற்கு யுவன் சங்கர் ராஜா இசையமைத்துள்ளார், ஒளிப்பதிவு மற்றும் படத்தொகுப்பு முறையே அர்வி மற்றும் ஜோமின் ஆகியோரால் செய்யப்பட்டது. இந்த படம் விநாயகர் சதுர்த்தி விழாவை ஒட்டி 10 செப்டம்பர் 2021 அன்று ஜீ 5 இல் வெளியிடப்பட்டது. படம் விமர்சகர்களிடமிருந்து கலவையான விமர்சனங்களுக்கு திறக்கப்பட்டது.  

## கதை
2027 இல் மின் வாரியத்தில் வரிசையாளராக பணிபுரியும் மணி (சந்தானம்) நகரம் முழுவதும் மின்சார தடை ஏற்படக் காரணமாக இருந்த இடத்தை தேடி வருகிறார். அரசு மனநல காப்பகம் அருகே உள்ள ஒரு இயந்திரம் பழுதுபார்க்கும் இடத்தில் "டிக்கிலோனா" என்ற கால இயந்திரத்தை காண்கிறார்.  

தன்னுடைய வாழ்வு மகிழ்ச்சியாக இல்லாத காரணத்தால் 2021 இல் நடைபெற்ற தனது திருமணத்தினை நிறுத்தி வேறு பெண்ணுடன் திருமணம் செய்து கொள்ளலாம் என்று முடிவெடுக்கிறார். டிக்கிலோனா இடத்தில் பணிபுரியும் யோகி பாபுவுடன் இணைந்து தனது வாழ்க்கையை மாற்ற காலப்பயணம் செய்கிறார்.  

## நடிகர்கள்
- மணியாக சந்தானம்
- ப்ரியாவாக அனகா
- ஷிரின் காஞ்ச்வாலா - மேகனா
- ஹர்பஜன் சிங் சர்தேஷ் சிங் (கேமியோ தோற்றம்)
- யோகி பாபு ஆல்பர்ட் அல்லது ஐன்ஸ்டீன், விஞ்ஞானி
- ஆனந்தராஜ்
- சித்ரா லட்சுமணன் எல்.கோபால்
- நிழல்கள் ரவி கதை / மனநிலை பாதிக்கப்பட்ட நபர்
- டாக்டராக ராஜேந்திரன்
- முனிஷ்காந்த்
- ஷா கார்த்திக் கதாநாயகன், எதிரி மற்றும் நகைச்சுவை நடிகர். *ஜென்டில்மேன்* (1993) திரைப்படத்தில் கவுண்டமணி மற்றும் செந்தில் ஆகியோரால் பயன்படுத்தப்பட்ட "டிக்கிலோனா" என்ற வார்த்தையிலிருந்து படத்தின் தலைப்பு வைக்கப்பட்டது. இறுதியில் தமிழ் சினிமாவில் அறிமுகமானார். அடுத்த மாதத்தில், நட்பே துணை திரைப்படத்தில் முன்னணி கதாபாத்திரத்தில் நடித்த அனகா நாயகியாக நடிக்க ஒப்பந்தமானார். இவருடன் இரண்டாவது நாயகி கதாபாத்திரத்தில் ஷிரின் இணைந்து நடித்தார் . ஹர்பஜன் சிங் டிசம்பர் 2019 இல் தனது படத்தின் படப்பிடிப்பைத் தொடங்கினார். இந்தியாவில் கோவிட் -19 பூட்டுதலுக்கு முன்பு மார்ச் 2020 இல் படப்பிடிப்பு முடிவடைந்தது.

## இசை

படத்திற்கு இசை யுவன் சங்கர் ராஜா இசையமைத்துள்ளார் கார்த்திக், அருண்ராஜா காமராஜ் மற்றும் சரவேதி சரண். *யுவன் மைக்கேல் மதன காம ராஜன்* (1990) ல் இருந்து ஒரு பிரபலமான பாரம்பரிய பாடலான *பெர் வச்சாலும் வைகமா பொனலும்* ரீமிக்ஸ் செய்தார், இது அவரது தந்தை இளையராஜா இசையமைத்தது, மற்றும் 3 செப்டம்பர் 2021 அன்று தனிப்பாடலாக வெளியிடப்பட்டது. முழு ஆல்பத்தை சோனி மியூசிக் இந்தியா 6 செப்டம்பர் 2021 அன்று வெளியிட்டது.  

## வெளியீடு
இந்த படம் முதலில் ஏப்ரல் 2020 இல் திரையரங்குகளில் வெளியிடப்படும் என்று கருதப்பட்டது, ஆனால் இந்தியாவில் கோவிட் -19 தொற்றுநோய் காரணமாக அது நிறுத்தப்பட்டது. கேஜேஆர் ஸ்டுடியோஸ் படம் மிகை ஊடக சேவை மூலம் வெளியிடப்படும் என்று அறிவித்தது. இந்த படம் விநாயகர் சதுர்த்தியை ஒட்டி 10 செப்டம்பர் 2021 அன்று ஜீ5 இல் வெளியிடப்பட்டது.  

## விமர்சனம்
சந்தானம் படத்தில் மாற்றுத்திறனாளிகளை கேலி செய்ததற்கு பல்வேறு சமூக ஆர்வலர்கள் கடும் கண்டனம் தெரிவித்து வருகின்றனர்.
# சிக்களூர்


**சிக்களூர்** (*Sikkalur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது பெரியபட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 75 கிலோமீட்டர் தொலைவிலும், அரூரில் இருந்து 35 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 12°05'00.2"N 78°42'36.9"E  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 704 குடும்பங்களும் 3,026 மக்களும் வசிக்கின்றனர். இதில் 1,573 ஆண்களும் 1,453 பெண்களும் அடங்குவர்.  

## மேற்கோள்
# அனகா (நடிகை)



**அனகா மருதோரா** (பிறப்பு 23 ஆகத்து 1992) இந்திய மாடல் மற்றும் திரைப்பட நடிகை ஆவார். இவர் மலையாளம் மற்றும் தமிழ் திரைப்படங்களில் பணியாற்றுகிறார். ரஞ்சன் பிரமோத் இயக்கிய *மலையாளத் திரைப்படமான ரக்ஷாதிகாரி பைஜு ஓப்பு* (2017) மூலம் அவர் அறிமுகமானார். அவர் மலையாளத் திரைப்படமான *ரோசாபூ* (2018) மற்றும் தமிழ்த் திரைப்படமான *நட்பே துணை* (2019) ஆகியவற்றுக்காக நன்கு அறியப்பட்டவர்.  

## ஆரம்ப கால வாழ்க்கை
அனகா கேரளாவின் கோழிக்கோட்டில் பிறந்தார். அனகாவின் தந்தை குட்டிகிருஷ்ணன் மற்றும் தாய் லீலா ஓய்வு பெற்ற ஆசிரியர்கள். அவர் தனது ஆரம்ப பள்ளிப்படிப்பை, ஸ்ரீ கோகுலம் பப்ளிக் பள்ளியில், கோழிக்கட்டில் முடித்தார்.  

அனகா தனது பிடெக் செய்தார் பொறியியல் செங்கன்னூர் கல்லூரி மணிக்கு செங்கன்னூர் மற்றும் எம்.டெக் மற்றும் எஐஈடி ஐடிஐ கோழிக்கோட்டில் முடித்தார்.  

## திரைப்படவியல்
| 2017 | *ரக்ஷாதிகாரி பைஜு ஓப்பு* | ரோஸி | மலையாளம் | மலையாளத்தின் அறிமுகம் |  |
| --- | --- | --- | --- | --- | --- |
| *பரவா* | ஷேனின் காதல் ஆர்வம் |  |  |  |  |
| 2018 | *ரோசாப்பூ* | நடிகை |  |  |  |
| 2019 | *நாட்பே துணை* | தீபா | தமிழ் | தமிழ் அறிமுகம் |  |
| 2021 | *டிக்கிலோனா* | பிரியா | தமிழ் | ஜீ 5 வெளியீடு | } |

## விருதுகள் மற்றும் பரிந்துரைகள்
| 2019 | *நாடே துணை* | தென்னிந்திய சர்வதேச திரைப்பட விருது |
| --- | --- | --- |
| 2019 | *குணா 369* | } |
# ஜார்ஜ் விஷ்ணு



**ஜார்ஜ் விஷ்ணு** ஒரு இந்திய திரைப்பட நடிகர் ஆவார், அவர் தமிழ் மொழி திரைப்படங்கள் மற்றும் தொலைக்காட்சி நாடகங்களில் பணியாற்றியுள்ளார்.  

## தொழில்
மலேசிய தமிழ் நடிகர் ரவிச்சந்திரன் மற்றும் மலையாள நடிகை ஷீலா ஆகியோரின் மகன் ஜார்ஜ் விஷ்ணு. இவர் 1997 இல் மலையாளத் திரைப்படமான பைவ் ஸ்டார் ஹாஸ்பிட்டல் என்ற திரைப்படத்தில் ரபேல் என்ற கதாப்பாத்திரத்தில் நடித்து திரையுலகிற்கு வந்தார்.  

1997 ல் *காதல் ரோஜாவே* என்ற படத்தில் அறிமுகமாக பூஜா குமாருடன் அவர் நடித்த படம், பின்னர் 2000 ஆம் ஆண்டில் தயாரிப்பு தாமதத்திற்குப் பிறகு வெளியிடப்பட்டது.  

படத்தின் தோல்விக்குப் பதிலாக அவர் தொலைக்காட்சித் தொடர்களில் கதாபாத்திரங்களை சித்தரிக்கத் தேர்ந்தெடுத்தார், தொலைக்காட்சி தொடரான*செல்லமே* (2004) இல் நடித்தார். சில ஆண்டுகளுக்குப் பிறகு 2010 இல் சரோஜா திரைப்படத்தில் தோன்றினார். அதன் பிறகு தமிழ்த் திரைப்படங்களில் அவருக்கு வாய்ப்புகள் நிறைய வந்தன. *தீயா வேலை செய்யனும் குமாரு* (2013) உள்ளிட்ட தமிழ் படங்களில் அவ்வப்போது தோன்றினார். யாயா, என்னை அறிந்தால் போன்ற பல படங்களில் தோன்றானார்.  

## திரைப்படவியல்
| 1997 | *ஐந்து நட்சத்திர மருத்துவமனை* | ரபேல் | மலையாளம் |  |
| --- | --- | --- | --- | --- |
| 1998 | *மந்திரி மாளிகையில் மானசம்மடம்* | ஸ்ரீகுமார் | மலையாளம் |  |
| 2000 | *காதல் ரோஜாவே* | விஷ்ணு | தமிழ் |  |
| 2009 | *மலையாளி* | கணேஷ் | மலையாளம் |  |
| 2010 | *சரோஜா* | அவரே | தமிழ் | சிறப்புத் தோற்றம் |
| 2010 | *நாகரம்* | தாமு | தமிழ் |  |
| 2012 | *அதிசய உலகம்* | வர்ஷா மற்றும் விகாஸின் தந்தை | தமிழ் |  |
| 2013 | *தீயா வேலை செய்யனும் குமாரு* | ராகவேந்திர ராவ் | தமிழ் |  |
| 2013 | *யா யா* | சேவாகின் உதவியாளர் | தமிழ் |  |
| 2015 | *யென்னை அரிந்தாள்* | தேன்மொழியின் தந்தை | தமிழ் |  |
| 2016 | *அழகு குட்டி செல்லம்* | பிராமணர் | தமிழ் |  |
| 2016 | *முத்தின கதிரிகா* | முத்துப்பாண்டியின் சகோதரர் | தமிழ் |  |
| 2021 | *பாரிஸ் ஜெயராஜ்* | ஜெயராஜின் மாமா | தமிழ் | } |

### தொடர்கள்

- 2003-2004 ஆகாஷாக சஹானா ( ஜெயா டிவி )
- 2005 செல்வி விஜய்யாக ( சன் டிவி )
- 2007 மேகலா ( சன் டிவி )
- 2009-2010 *செல்லமய்* ( சன் டிவி )
- 2016 *விண்ணைத்தாண்டி வருவாயா* ( நட்சத்திரம் விஜய் )
# பேரளம் சுயம்புநாதசுவாமி கோயில்



**பேரளம் சுயம்புநாதசுவாமி கோயில்** தமிழ்நாட்டில், திருவாரூர் மாவட்டம் நன்னிலம் வட்டம் பேரளத்திலுள்ள சிவன் கோயில் ஆகும்.  

## அமைவிடம்
கும்பகோணம்-காரைக்கால் சாலையில் கொல்லுமாங்குடிக்குத் தெற்கே 3 கி.மீ. தொலைவில் பேரளத்தில் உள்ளது.  

## இறைவன், இறைவி
இங்குள்ள இறைவன் சுயம்புநாதசுவாமி, இறைவி பவானி.  

## அமைப்பு
இக்கோயிலில் சூரிய தீர்த்தம், சந்திர தீர்த்தக் கிணறுகள் உள்ளன. அக்னி தீர்த்தம் கோயிலுக்குக் கீழே உள்ளது. ராஜகோபுரம், கொடி மரம், நந்தி, மூலவர் சன்னதி, இறைவி சன்னதியுடன் இக்கோயில் உள்ளது. மூலவர் சன்னதிக்கு வலது புறத்தில் இறைவி சன்னதி உள்ளது.  

## வழிபட்டோர்
பேரள முனிவர், யாக்ஞவல்கியர், சுக்ராச்சாரியார், மார்க்கண்டேயர், விசுவாமித்திரர் ஆகியோர் இத்தல இறைவனை வழிபட்டோர் ஆவர்.
# சி. எஸ். சந்திரிகா


**சி. எஸ். சந்திரிகா** (C.S. Chandrika) இந்தியாவின் கேரளமாநிலத்தை சேர்ந்த மலையாள மொழி எழுத்தாளர் ஆவார். இவர் புனைகதை மற்றும் புனைகதை அல்லாத வகை ஆகிய இரண்டு வகையிலும் எழுதும் ஆற்றல் பெற்றவராவார். இவர் பெண்கள், மனித உரிமைகள் மற்றும் சுற்றுச்சூழல் மேம்பாடு ஆகிய துறைகளில் அக்கரையுடன் பணிகளில் ஈடுபட்டுள்ள ஒரு சமூக விஞ்ஞானி, ஆர்வலர் மற்றும் கட்டுரையாளர் ஆவார்.  

## கல்வி
சந்திரிகா தாவரவியலில் இளங்கலைப் பட்டம் பெற்றார் இவர் மலையாள மொழி மற்றும் இலக்கியம் மற்றும் பெண்கள் ஆய்வுகளில் முதுகலைப் பட்டம் பெற்றார். இவர் காலிகட் பல்கலைக்கழகத்தில் நுண்கலைகளில் முனைவர் பட்டம் பெற்றார்.  

## தொழில்
சந்திரிகா, புதுச்சேரி மகளிர் ஆய்வு மையத்தில் கற்பிக்கும் பணியாற்றினார். மேலும் பாலினம் மற்றும் மேம்பாட்டுத் துறையில் பரவலாக பணியாற்றியுள்ளார். இவர் சாகி மகளிர் வள மையம், கேரளாவுடன் தொடர்புடையவர். 2012 ஆம் ஆண்டில் *க்ளெப்டோமேனியா* என்ற கதைத் தொகுப்பிற்காக தோப்பில் ரவி விருதை வென்றார் மதிப்புமிக்க முதுகுளம் பார்வதி அம்மா என்ற மற்றொரு விருது 2010 ஆம் ஆண்டில் இவரது ஆர்தவமுல்லா ஸ்த்ரீகள் என்ற கட்டுரைக்காக வழங்கப்பட்டது. *மலையாளத்தின் கதகரிகளில்* இவரது கதையுடன் இவரது நேர்காணல் வெளியிடப்பட்டது. இது பத்து முக்கிய மலையாள பெண் எழுத்தாளர்களைப் பட்டியலிட்டது. இவரது பல படைப்புகள் ஆங்கிலம், தமிழ் மற்றும் கன்னட மொழிகளில் மொழிபெயர்க்கப்பட்டுள்ளன.  

## மொழிபெயர்ப்பு நூல்கள்

*பிறா* (இந்த நாவல் மாத்ருபூமி என்ற வார இதழில் வெளிவந்தது) *பூமியூடே பதகா* *லேடீஸ் கம்பார்ட்மென்ட்* *என்டேபச்சக்கரிம்வே* க்ளெப்டோமேனியா ஆர்த்தவமுல்லா ஸ்த்ரீகள் (கட்டுரை) ஆகியவை சந்திரிகாவின் மொழிபெயர்ப்பு நூல்கள் ஆகும்.  
20 ஆம் நூற்றாண்டின் ஆரம்பத்தில் மலையாளப் பெண்ணிய எழுத்தாளராக இருந்த கே.சரஸ்வதி அம்மாவைப் பற்றி ஒரு தனி வரைவு நூலை கேரள சாகித்ய அகாதெமிக்காக எழுதி வெளியிட்டார்.  

## திருமணமின்றி இணைந்து வாழ்தல் பற்றிய கருத்து
திருமணமின்றி இணைந்து வாழ்தல் குறித்து 2018 மே மாதத்தில் உச்சநீதிமன்றம் நேர்மறையான கருத்தைத் தெரிவித்திருந்த போது எழுத்தாளராகவும், 23 ஆண்டுகளாக இவ்வாறான இணைந்து வாழ்தலில் தனது வாழ்வைத் தொடர்ந்து கொண்டிருக்கும் ஒரு பெண்ணாகவும் இவர் பின்வருமாறு தனது கருத்தைப் பதிவு செய்திருந்தார். “ஆண்களின் விருப்பத்திற்குத் தகுந்த வாழ்வை வாழ்வதற்கு நிர்ப்பந்திக்கும் திருமணத்தின் மீதான நம்பிக்கையின்மையின் காரணமாக நான் இவ்வாறான ஒரு வாழ்க்கை முறையினைத் தேர்ந்தெடுத்தேன். இவ்வாறான வாழ்க்கையில் ஒரு பெண் வன்முறையினைச் சந்திக்க நேரும் போது எளிதாக பந்தமில்லாத இந்த உறவிலிருந்து விலகி விடலாம். எந்த வித சட்டபூர்வமான இடையூறுகளும் இருக்காது. ஆனால், ஒரு பெண் பொருளாதார உறுதித்தன்மை இல்லாத போது இந்த மாதிரியான தெரிவினை நாடக்கூடாது. மேலும், குழந்தைகள் பிறந்து விட்டால் எந்த விதமான சட்டபூர்வமான உறுதிப்பாடும் இந்த முறையான வாழ்க்கையில் இருக்காது” என்பதைத் தனது கருத்தாகத் தெரிவித்திருந்தார்.  

## வரதட்சணை பற்றிய கருத்து
இவர் ஜுன் 2021இல் கேரளாவில் நடந்த வரதட்சணைக் கொடுமை மரணத்தைப் பற்றிக்கூறும் போது இவ்வாறான மரணங்கள் கோவிட் ஆபத்தை விடக் கொடுமையானவை என்றும், குடும்ப நல நீதிமன்றங்கள் விரைந்து பெண்கள் மீதான குடும்ப வன்முறை தொடர்பான வழக்குகளை முடித்து வைக்க நடவடிக்கை எடுக்க வேண்டும் எனவும், குடும்ப வன்முறையினை எதிர்கொள்ளும் பெண்கள் தவறான முடிவுகளுக்கு மாறாக உளவியல் வழிகாட்டுதல்களைப் பெற வேண்டும் என்றும் தனது பேட்டியில் கூறியுள்ளார்.